Yrityksille tai in-house-yhtiöille ei myönnetä valtionavustusta, eivätkä ne voi olla osatoteuttajia. Valtionavustuksella voi hankkia ostopalveluita yrityksiltä tai in-house-yhtiöiltä silloin, kun ostopalvelu on avustuksen käyttötarkoituksen ja hankesuunnitelman mukainen. Valtionavustusta ei voi käyttää yritysten toiminnan kehittämiseen, vaan avustuksen tulee kohdistua julkisten palvelujen järjestäjän vastuulla olevaan toimintaan. Hankinnoissa tulee huomioida hankintalaki ja valtionavustuspäätöksen ehdot.